OzLabs/hebrew-wiki-articles huggingface dataset:
נפש העולם

לפי אסכולות פילוסופיות שונות, נפש העולם (בלטינית: Anima mundi) היא הקשר שמאגד את כל היצורים החיים בעולם. הזיקה בין קשר זה לעולם מזכירה את הזיקה של הנפש לגוף האנושי. אפלטון דבק ברעיון הזה:

נפש העולם היא מרכיב חשוב גם ברוב האסכולות הנאופלטוניסטיות.

הסטואים האמינו שזו הכוח החי היחיד הקיים בעולם. קונספציות דומות קיימות גם באסכולות של פילוסופיה מזרחית.

ניתן למצוא דמיון לרעיון של "נפש העולם" במחשבותיהם של פילוסופים הרמטים כמו פאראצלסוס, ברוך שפינוזה, גוטפריד לייבניץ, פרידריך שלינג ורבים אחרים.

== המונח בספרות ובקולנוע ==

ניתן למצוא דמיון לרעיון של "נפש העולם" גם ביצירות ספרותיות וקולנועיות שונות. למשל:
* בסרט אווטאר משנת 2009 מתוארת ישות בשם אייווה, שהיא מקור כל ההרמוניה בעולם החי. בהמשך הסרט מתברר שישות זאת היא מעיין "מוח-על" או "תודעת-על" המשתרעת על פני כל עצי היער של פנדורה.

==ראו גם==

*גאיה
*השערת גאיה
*מיקרוקוסמוס (פילוסופיה)

==קישורים חיצוניים==

קטגוריה:פילוסופיה
TRXYE

TRXYE הוא המיני-אלבום השלישי של הזמר-יוצר האוסטרלי טרוי סיון. המיני-אלבום יצא לאור ב-15 באוגוסט 2014, על ידי חברת התקליטים EMI אוסטרליה. מיני-אלבום זה היה הראשון של סיון אשר יצא בחסות חברת תקליטים ולא באופן עצמאי.

המיני-אלבום הגיע למקום השני במצעד האלבומים הקנדי, והחמישי במצעד הבילבורד 200.

== רקע והפקה ==
המיני-אלבום הופק על ידי טאט טונג, סלאמס ואלכס ג'יי אל הייוו. המיני-אלבום מכיל בתוכו שירים בסגנון הפופ, האלקטרוני והדרים פופ. אולמיוזיק סקרו את המיני-אלבום בחיוב, והעניקו לו ציון של שלושה וחצי כוכבי זהב מתוך חמישה.

השיר "(The Fault in Our Stars (MMXIV", הוא היחידי במיני-אלבום אותו כתב סיון לבדו.

== סינגלים ==
"The Fault in Our Stars" יצא לאור ב-5 במאי 2013, במטרה לגייס כסף עבור "בית החולים של הנסיכה מרגרט", שבפרת', אוסטרליה. השיר זכה להצלחה רבה והוחלט כי גרסה מעודכנת של השיר תתווסף למיני-אלבום. הגרסה המעודכנת יצאה לאור ב-13 ביוני 2014.

השיר "Happy Little Pill", יצא לאור ב-25 ביולי 2014, כסינגל הראשון והיחידי מתוך המיני-אלבום. הוא תיפקד כסינגל בכרותו של סיון, ואף התברג במקום ה-92 במצעד הבילבורד הוט 100.

== הצלחה מסחרית ==
המיני-אלבום נכנס היישר אל המקום ה-5 במצעד האלבומים האמריקאי, עם מכירות של 30,000 עותקים בשלושה ימים בלבד. נכון ליולי 2015, חמש רצועותיו של המיני-אלבום נמכרו והורדו באופן דיגיטלי בארצות הברית בסך של 371,000 עותקים. מכירותיו של המיני-אלבום עצמו בארצות הברית עומדות על כ-73,000 עותקים, נכון לספטמבר 2015.

באוסטרליה מכירותיו של המיני-אלבום נוכסו עבור השיר "Happy Little Pill", מה שגרם לעלייתו הדרסטית במצעד המוזיקה האוסטרלי ממקום 34 למקום 10.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
|-
!אוסטרליה
|15 באוגוסט 2014
|תקליטור • הורדה דיגיטלית
|EMI אוסטרליה
|}

== קישורים חיצוניים ==

==הערות שוליים==

קטגוריה:מיני-אלבומים מ-2014
קטגוריה:מיני-אלבומים של טרוי סיון
קטגוריה:מיני-אלבומים באנגלית
קטגוריה:אלבומי חברת יוניברסל מיוזיק אוסטרליה
יחסי הרפובליקה הדומיניקנית – צרפת

יחסי הרפובליקה הדומיניקנית–צרפת הם היחסים הדו-צדדיים שבין הרפובליקה הדומיניקנית לבין הרפובליקה הצרפתית.

==יחסים פוליטיים==
היחסים הדו-צדדיים בין הרפובליקה הדומיניקנית לבין צרפת היו טובים במיוחד בין השנים 2009 עד 2011 שבמהלכן נחתמו מספר הסכמים (שיתוף פעולה אקדמי, תחבורה ותיירות). ב-12 בדצמבר 2017 התקיימו דיונים בין שתי המדינות על שלל נושאים בעת ביקורו של השר הדומיניקני לאיכות הסביבה ומשאבי טבע בפריז.

==יחסים כלכליים==
לצרפת יש גירעון מסחרי עם הרפובליקה הדומיניקנית שעמד על 9.374 מיליון אירו בשנת 2016. הנוכחות הכלכלית של צרפת במדינה זו מבוססת יותר על חברות צרפתיות במדינה מאשר על סחר יציב.

צרפת היא שותפת הסחר הגדולה ביותר של הרפובליקה הדומיניקנית והמשקיעה הגדולה ביותר במדינה. הרפובליקה הדומיניקנית היא שותפת הסחר המובילה של צרפת באיים הקריביים. עם זאת, הסחר בין צרפת לקהילות הצרפתיות של אמריקה נותר נמוך ועומד על 13.1 מיליון אירו בשנת 2015.

היחסים הכלכליים בין שתי המדינות התפתחו במידה ניכרת הודות לפעילות בקנה מידה גדול בתחילת שנות ה-2000. חברת התקשורת אורנג', שרכשה מפעילת תקשורת מקומית בשנת 2000, מכרה את החזקותיה בקרן לוקסמבורגית, אלטיס. ההשתתפות של חברות צרפתיות (אלסטום, קבוצת תאלס, CIM / TSO) בבניית קו הראשון של המטרו של סנטו דומינגו בין השנים 2007 עד 2009 הייתה הזדמנות צרפתית להוכיח את מומחיותה בנושאים שונים. סך הכל, יותר מ-140 חברות צרפתיות פעולות ברפובליקה הדומיניקנית.

==שיתוף פעולה תרבותי, מדעי וטכני==
סדרי העדיפויות בשיתוף הפעולה בין שתי המדינות הם:
*קידום השפה הצרפתית, שהיא שפת חובה בבתי הספר הדומיניקניים, הכשרה מתמדת של 450 מורים צרפתים ופעילות בתחומי הגנה ופיתוח של משאבים טבעיים: תמיכה בתחום הקפה, ייעור ופיתוח באזורים ההרריים.
*פיתוח אזורי ועירוני (הלוואה לתחבורה עירונית בסנטו דומינגו - מטרו ועיור).
*תמיכה במגזר הפרטי: תמיכה במוסדות מימון זעיר, מימון שירותי בריאות וחינוך גבוה (הלוואות לסטודנטים), תמיכה בסקטור הבנקאי (מימון מחדש) ובניית תשתיות ושיקום (כבישים בצפון ובמרכז הארץ).

לבסוף, הרפובליקה הדומיניקנית משתתפת בפרויקטים משותפים עם הקהילות הצרפתיות של אמריקה בתחומי הרפואה, ההוראה של הכשרה צרפתית, מכנית, חילופי תרבות וחינוך במימון באמצעות קרנות שיתוף פעולה אזורי (RCF).

==ביקורים מדיניים==
*15-16 באוגוסט 2012: השר למחוזות צרפת מעבר לים, ויקטורן לורל .
*23 באוקטובר 2014: השר למחוזות צרפת מעבר לים, ז'ורז' פו-לנגבן .
*26-28 באוקטובר 2016: שליח אישי של נשיא הרפובליקה הצרפתית לאמריקה הלטינית והקריבית, ז'אן-פייר בל .
*8-9 בפברואר 2017: השר לפיתוח של צרפת, ז'אן-מארי לה גן .

==נציגויות דיפלומטיות==
הרפובליקה הדומיניקנית מחזיקה בשגרירות בפריז, קונסוליה כללית בפריז, קונסוליה בבורדו, קונסוליה בליון, קונסוליה במרסיי וקונסוליה בניס.

צרפת מחזיקה בשגרירות בסנטו דומינגו וקונסוליות בלה רומנה, לאס טרנאס, פונטה קאנה ובסנטיאגו דה לוס קביירוס.

==קישורים חיצוניים==

[https://www.diplomatie.gouv.fr/en/country-files/dominican-republic/france-and-dominican-republic/ France and Dominican Republic], אתר משרד החוץ של צרפת

==הערות שוליים==
אוקטביאן בלו

אוקטביאן יואן אטנסה בלו (ברומנית: Octavian Ioan Atanase Bellu, נולד ב-17 בפברואר 1951) הוא מאמנה הראשי של נבחרת רומניה בהתעמלות מכשירים לנשים (1990–2005 ומ-2010). הוא המאמן המצליח ביותר בעולם, חניכותיו זכו ב-279 מדליות (106 זהב, 86 כסף ו-87 ארד) במשחקים האולימפיים, באליפויות עולם, באליפויות אירופה (בוגרות ונערות) ובגביע העולם. 

בלו הוביל את נבחרת רומניה לזכייה בשתי מדליות זהב בתחרות הקבוצתית בהתעמלות מכשירים במשחקים האולימפיים (סידני 2000 ואתונה 2004) ובחמש אליפויות עולם (1994, 1995, 1997, 1999, 2001).

בין המתעמלות שאימן היו אלופות אולימפיות ואלופות עולם: סימונה אמנאר, לריסה איאורדצ'ה, סנדרה איזבאשה, ג'ינה גוג'ן, לוויניה מילושוביץ', קטלינה פונור, אנדראה רדוקן, מוניקה רוסו ועוד. 

בשנת 2009 זכה להיכנס להיכל התהילה הבינלאומי בהתעמלות.

==ביוגרפיה==
בלו החל את דרכו בעולם ההתעמלות במועדון הספורט פטרולול פלוישט והתעמל במשך 13 שנים. כמתעמל נחשב למתעמל בינוני וכן היה לו קושי לבצע תרגילים רבים בשל גובהו. בנוסף לעיסוקו בהתעמלות מכשירים הוא שיחק כדורעף, כדורסל וגם התאמן בצניחה. בשנת 1974 סיים את לימודיו במכון לספורט וחינוך גופני בבוקרשט, שם למד שיטות אימון שונות, אספקטים טכניים של תנועות הגוף ועוד. עם סיום לימודיו עבד כמורה לחינוך גופני בווליאה קאלוגאריאסקה במשך כחמש שנים. כמו כן, החל לאמן מתעמלות צעירות במועדון הספורט בו החל את הקריירה הספורטיבית שלו. בין השנים 1978-1979, התפטר מעבודתו כמורה לספורט, ונהיה למאמן במשרה מלאה בפטרולול פלויישט ולאחר מכן במועדון הספורט של בקאו.

===מאמן לאומי===
בלו החל לעבוד עם הנבחרת הלאומית של רומניה לנשים בשנת 1981, לאחר שבלה קארוי ואשתו מרטה ערקו לארצות הברית. בהיותו המאמן הראשי של הנבחרת הלאומית (1990–2005), הוא הוביל את נבחרת הנשים של רומניה לזכייה בשתי מדליות זהב ברציפות בתחרות הקבוצתית במשחקים האולימפיים, באולימפיאדת סידני (2000) לפני רוסיה וארצות הברית ובאולימפיאדת אתונה (2004), לפני ארצות הברית ורוסיה ובחמש אליפויות עולם ברציפות (1994, 1995, 1997, 1999, 2001).

==קריירה פוליטית==
בתחילת שנת 2005, בלו ועמיתתו המאמנת מאריאנה ביטאנג פרשו מתפקידם כמאמני הנבחרת בשל סקנדל תקשורתי ובשנת 2006, הם נשכרו כדי לייעץ לנשיא רומניה טראיאן בססקו בענייני ספורט. בלו כיהן כנשיא המועצה הלאומית לספורט ומזכיר המדינה במשרד הספורט.

==חזרתו כמאמן==
בשנת 2010, הזמינה רומניה את בלו ואת ביטאנג לעזור באימוני הנבחרת הלאומית לקראת אולימפיאדת לונדון (2012). לאחר אליפות אירופה בהתעמלות מכשירים במוסקבה בשנת 2013, מאזן המדליות המצטבר של בלו חצה את רף 300 המדליות.

== חיים אישיים ==
בלו נשוי למאריאנה ביטאנג. לבלו בת מנישואיו הראשונים.

== תארים והישגים ==
* בשנת 2009 זכה בלו להיכנס להיכל התהילה הבינלאומי בהתעמלות
* בסך הכל זכו המתעמלות שאימן בלו ב-279 מדליות (106 זהב, 86 כסף ו-87 ארד):
: 39 מדליות אולימפיות (16 זהב, 9 כסף, 14 ארד)
: 75 מדליות מאליפויות עולם (29 זהב, 23 כסף, 25 ארד)
: 78 מדליות מאליפויות אירופה (בוגרות) (28 זהב, 24 כסף, 16 ארד)
: 61 מדליות מאליפויות אירופה (נערות) (23 זהב, 22 כסף, 16 ארד)
: 24 מדליות מגביע העולם (10 זהב, 8 כסף, 6 ארד)

==קישורים חיצוניים==

* [http://www.worldrecordacademy.com/sports/most_successful_coach_world_record_set_by_Octavian_Bellu_70940.htm Most Successful Coach-world record set by Octavian Bellu], באתר World Record Academy 

==הערות שוליים==

קטגוריה:ספורטאים רומנים
קטגוריה:מאמני התעמלות
קטגוריה:פוליטיקאים רומנים
קטגוריה:מאמני ספורט רומנים
קטגוריה:רומנים שנולדו ב-1951
לוקי אנרגיה

משחק בין הקבוצה מהעיר וליקיה לוקי לנפטיאניק יארוסלבל, עונת 2001.
לוקי אנרגיה וליקיה לוקי (ברוסית: Футбольный клуб «Луки-Энергия» Великие Луки) היא קבוצת כדורגל רוסית מהעיר וליקיה לוקי, שבמחוז פסקוב במערב רוסיה. הקבוצה מתמודדת בליגת הכדורגל המקצוענית מעונת 2017/2018 והתמודדה בה גם משנת 1997 ועד שנת 2001. התוצאה הטובה ביותר הייתה מקום 11 בליגה השנייה, אזור מערב ב-1998 וב-2018. כמו כן הקבוצה העפילה לשלב 32 האחרונות בגביע הרוסי בכדורגל, בעונת 2018/2019.

הקבוצה ממומנת על ידי ממשלת מחוז פסקוב ועיריית וליקיה לוקי, בסיוע עם חברות מקומיות.

== היסטוריה ==
המועדון הוקם לראשונה בשנת 1991 ופורק בשנת 2005. הקבוצה הוקמה מחדש ב-2014 והתמודדה בליגה השלישית עד עונת 2017/2018.

== שמות הקבוצה ==
* 1991: אקספרס
* 1992: סקי"ף אקספרס
* 1993: סקי"ף-יונוסט
* 1994-1995: צ'ייקה
* 1996-2000: אנרגיה
* 2001-2002: קריביצ'י
* 2003-2005: לוקי-סקי"ף
* 2014– לוקי אנרגיה

== קישורים חיצוניים ==
* 

* [https://www.youtube.com/channel/UCu7A2QGYwPiNgMYEpnQbGEg הערוץ של לוקי אנרגיה] באתר יוטיוב
* [http://footballfacts.ru/clubs/33070-lukienergiya-velikie-luki הקבוצה] באתר Footballfacts

== הערות שוליים ==

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1991
קטגוריה:מחוז פסקוב
הר לונדון (קולומביה הבריטית)

הר לונדון (באנגלית: Mount London) המכונה גם פסגת גבול 100 (באנגלית: Boundary Peak 100) הוא הר הממוקם על הגבול בין פרובינציית קולומביה הבריטית שבקנדה, ומדינת אלסקה שבארצות הברית. 

ההר, שגובהו 2,326 מטרים מעל פני הים, והוא מתנשא לגובה של 396 מטרים מעל סביבתו, נמצא בשטח שדה הקרח ג'ונו, ברכסי הגבול של הרי החוף של קולומביה הבריטית.

==מקור השם==
בעבר נקרא ההר בשם "הר אטלין" (Mount Atlin); שם זה ניתן לו על ידי לורנס מרטין, ממשרד החוץ של ארצות הברית, מאחר שניתן לראות ממהר את אגם אטלין. 

ב-17 בספטמבר 1970 שמו שונה לשמו הנוכחי, והוא נקרא כעת על שמו של הסופר הנודע ג'ק לונדון. 

== קישורים חיצוניים ==
* [https://apps.gov.bc.ca/pub/bcgnws/names/21180.html הר לונדון] באתר ממשלת קולומביה הבריטית
* [https://geonames.usgs.gov/apex/f?p=gnispq:3:0::NO::P3_FID:1399380 הר לונדון] באתר הסקר הגאולוגי של ארצות הברית
* [https://bivouac.com//MtnPg.asp?MtnId=7337 הר לונדון] באתר אנציקלופדיית ההרים הקנדית
* [http://www.peakbagger.com/peak.aspx?pid=24448 הר לונדון] באתר peakbagger
* [https://peakvisor.com/peak/mount-london.html?yaw=98.27&pitch=5.03&hfov=60.00 תרשים הנוף הנצפה מהר לונדון] באתר peakvisor
* [https://www.mountain-forecast.com/peaks/Mount-London/forecasts/2326 תחזית מזג אוויר עבור הר לונדון]
** [https://www.yr.no/place/Canada/British_Columbia/Mount_London/long.html תחזית מזג אוויר ארוכת טווח עבור הר לונדון]
** [https://www.yr.no/place/Canada/British_Columbia/Mount_London/statistics.html סטטיסטיקות מזג אוויר עבור הר לונדון]

==הערות שוליים==

לונדון
לונדון
לונדון
הר אטלין (קולומביה הבריטית)

הר אַטְלִין (באנגלית: Atlin Mountain) הוא הר הממוקם בסמוך לאגם אטלין, בקצה הצפוני של רכס הרי החוף בפרובינציית קולומביה הבריטית שבקנדה.

גובהו של ההר 2,046 מטרים מעל פני הים, והוא מתנשא לגובה של 961 מטרים מעל סביבתו.

בהר מקיימים תחרויות מרוצי אופנועי שלג, ואירועי טיפוס הרים.

== קישורים חיצוניים==
* [https://bivouac.com//MtnPg.asp?MtnId=3148 הר אטלין] באתר אנציקלופדיית ההרים הקנדית
* [https://www2.gov.bc.ca/assets/gov/farming-natural-resources-and-industry/mineral-exploration-mining/documents/mineral-titles/reserves/reserves-regulations-maps/2011/maps/1005147.pdf מפת אזור הר אטלין]
* [https://www.pinkbike.com/directory/10034/atlin-mountain-biking/ מסלול אופניים על הר אטלין]
* [https://web.archive.org/web/20160303223030/http://search.nbca.unbc.ca/atlin-mountain-atlin-bc%3Brad תצלום של אגם אטלין והר אטלין משנת 1901]
* [https://www.yr.no/place/Canada/British_Columbia/Atlin_Mountain/ תחזית מזג אוויר עדכנית עבור הר אטלין]
** [https://www.yr.no/place/Canada/British_Columbia/Atlin_Mountain/statistics.html סטטיסטיקות מזג אוויר עבור הר אטלין]
** [https://www.mountain-forecast.com/peaks/Atlin-Mountain/forecasts/2046 תחזית מזג אוויר עדכנית עבור הר אטלין (לפי גבהים)]

==הערות שוליים==

אטלין
פסגת הייפוינטר

פסגת הייפוינטר (באנגלית: Highpointer Peak) היא הר ברכס האימפריה הבריטית, באי אלסמר בטריטוריית נונאווט שבקנדה.

ההר, שגובהו כ-1,720 מטרים מעל פני הים, והוא מתנשא לגובה של 440 מטרים מעל סביבתו.

ממוקם 22 קילומטרים מערבית לפסגת ברבאו (הגבוה בהרי הרכס).

==לקריאה נוספת==
<div class="mw-content-ltr">• Jack Bennett, [https://books.google.co.il/books?id=xUplE4tXK0oC&pg=PA134&lpg=PA134&dq=%22Barbeau+Peak%22&source=bl&ots=xtI37JGGxJ&sig=UJEhBd_MKxzU04JlTjyJjYuWJu0&hl=iw&sa=X&ved=2ahUKEwjtu4Dhj9TdAhUGjqQKHXuMADs4ChDoATAFegQIBhAB#v=onepage&q=%22Barbeau%20Peak%22&f=false Not Won in a Day: Climbing Canada's Highpoints], PP 88-89 </div>

==קישורים חיצוניים==
* [http://www.peakbagger.com/peak.aspx?pid=670 פסגת הייפוינטר] באתר peakbagger
* [https://www.mountain-forecast.com/peaks/Highpointer-Peak/forecasts/1585 תחזית מזג אוויר עדכנית (לפי גבהים) עבור פסגת הייפוינטר]

==הערות שוליים==

הייפוינטר
הייפוינטר
אמברוסיה מכונסת

אמברוסיה מכונסת (שם מדעי: Ambrosia confertiflora) היא מין צמח עשבוני רב-שנתי ממשפחת המורכבים. מקורו בדרום-מערב ארצות הברית וצפון מקסיקו.

== תיאור ==
הצמח מגיע לגובה שבין 30 סנטימטרים לכמעט שני מטרים, עם גבעולים זיפניים זקופים בצבע ירוק פלומתי עד חום. העלים מאונים פלומתיים, עד כ-16 סנטימטרים באורכם, הנישאים על פטוטרות בעלות תוספות מאונות דמויות כנפיים. כמו למינים אחרים בסוג, בתפרחת ראשים אבקניים וראשים עליים. הראש העליי מניב פרי קוצני אחד או שניים, באורך עד חצי סנטימטר.

הצמח מתייבש עד לשורשיו בחורף, אבל צומח במהירות באביב, ופורח מאמצע הקיץ.

הזרעים מופצים על ידי בעלי חיים, שאל פרוותם הם נדבקים. הם גם צפים במים, כך שגם הצפות ושיטפונות יכולים לתרום להפצה. כמו כן, הצמח מתרבה באופן וגטטיבי באמצעות קני שורש אופקיים.

== תפוצה כמין פולש ==
תיחום שטח שרוסס על ידי עיריית [[כפר סבא נגד אמברוסיה מכונסת]]
=== אוסטרליה ===
האמברוסיה המכונסת הוכרזה כמין פולש בניו סאות' ויילס משנות ה-50 של המאה ה-20.

=== ישראל ===
המין הגיע לישראל, ככל הנראה, ב-1990, בתערובת מזון לבעלי חיים שסופקה מארצות הברית לחקלאים באזור שכם. משם הוא התפשט לאזור עמק חפר והשרון.

נזקיו בארץ רבים – בתחום החקלאות, דחיקת צמחייה מקומית מבתי גידול לחים, פגיעה בתשתיות, גינות ופארקים, וגרגרי האבקה שלו הם גורם אלרגני חמור.

== קישורים חיצוניים ==

<div class="mw-content-ltr">
* [http://www.calflora.org/cgi-bin/species_query.cgi?where-calrecnum=294 Calflora Database: Ambrosia confertiflora (Weak leaved burweed, Weakleaf burr ragweed)]
* [http://ucjeps.berkeley.edu/eflora/eflora_display.php?tid=815 Jepson Manual eFlora (TJM2) treatment of Ambrosia confertiflora]
* [http://calphotos.berkeley.edu/cgi/img_query?query_src=photos_index&where-taxon=Ambrosia+confertiflora UC Calphotos Photo gallery: Ambrosia confertiflora]
</div>

== הערות שוליים ==

קטגוריה:מיני צמחים פולשים בישראל
קטגוריה:ארץ ישראל: צמחים אלרגניים
רפאל יוזפי

רפאל יוזפי (בהונגרית: Joseffy Rafael; 3 ביולי 1852 – 25 ביוני 1915) היה פסנתרן, מורה ומלחין יהודי-הונגרי.

==קורות חיים==
רפאל יוזפי נולד בהונפאלו, כיום הונקובצה, במחוז ספש (כיום סלובקיה) ב-1852. נעוריו עברו עליו במישקולץ, ושם החל את לימודיו הפסנתר בגיל שמונה. הוא למד בבודפשט אצל פרידריך בראואר, מורו של סטפן הלר. בשנת 1866 יצא ללייפציג, שם למד אצל איגנץ מושלס וארנסט פרדיננד ונצל. ב-1868 היה לתלמידו של קארל טאוסיג בברלין, עמו נשאר למשך שנתיים. לאחר מכן עשה שתי עונות קיץ עם פרנץ ליסט בוויימאר.

הופעת הבכורה שלו הייתה בברלין בשנת 1872 והתקבלה בהתלהבות.

בביקורת משנת 1874 התפעל אדוארד הנסליק מן הטכניקה המבריקה שלו, אבל מצא שנגינתו קרה. הוא עבר לארצות הברית בשנת 1879, שם חי בניו יורק. הופעת הבכורה שלו באמריקה הייתה בניו יורק ב-1879, עם תזמורת בניצוח לאופולד דאמרוש. זמן קצר אחר כך ניגן עם הפילהרמונית של ניו יורק ולאחר זאת הופיע רבות בניו יורק ובכרכים אחרים של אמריקה עם המנצח תיאודור תומאס ותזמורתו. יוזפי היה הסולן בקונצרטי הפתיחה של התזמורת הסימפונית של שיקגו ב-16 וב-17 באוקטובר 1891, בנגינת הקונצ'רטו לפסנתר מס' 1 של צ'ייקובסקי בניצוח תומאס, בתיאטרון האודיטוריום בשיקגו.
 
סגנונו של יוזפי היה רחב-יריעה ומקיף. הוא הלחין מספר רב של יצירות פופולריות לפסנתר וערך יצירות של שופן ואחרים להוצאת המוזיקה שירמר. בשלב מאוחר בחייו פרש למעשה מבימת הקונצרטים והקדיש את עתותיו להוראה, שלה ייחס חשיבות עליונה. יוזפי היה אדם מסוגר מאוד. לדברי הנרי וולפסון, הוא הציע לו סכומי כסף גדולים בתמורה לסיורי קונצרטים, אך הפסנתרן דחה את ההצעה, משום שמצא שחיי הנדודים מקונצרט לקונצרט מטילים עומס רב מדי על עצביו. הוא העדיף את ההכנסה הקטנה יותר של מורה על פני זוהר אורות הבמה. הוא לא ייחס כל חשיבות לתהילה או תשואות. מבחינתו, האמנות הייתה מעל לכל וכל השאר היה חסר-חשיבות. 

בתקופת חייו בניו יורק, בילה את עונות הקיץ בטאריטאון, ניו יורק. הוא מת בניו יורק ב-1915, בן 62.

== קישורים חיצוניים ==

* [http://www.bach-cantatas.com/Lib/Joseffy-Rafael.htm אתר באך קנטטות, ביוגרפיה של רפאל יוזפי] 
* [https://imslp.org/wiki/Category:Joseffy,_Rafael רשימת יצירות של רפאל יוזפי]
* [https://www.jstor.org/stable/737893?seq=4#metadata_info אדוין יוז, הרבעון לענייני מוזיקה, כרך 2 מס' 3, מאמר על יוזפי כפסנתרן וכמורה]
* 

==הערות שוליים==

קטגוריה:פסנתרנים יהודים הונגרים
קטגוריה:פסנתרנים יהודים אמריקאים
קטגוריה:מלחינים יהודים אמריקאים
קטגוריה:מלחינים יהודים הונגרים
קטגוריה:הונגרים שנולדו ב-1853
קטגוריה:הונגרים שנפטרו ב-1915
תל אגרה

תל אגרה הוא תל עתיק בחבל לכיש שבשפלת יהודה, השוכן כ-5 קילומטר דרום מערבית למושב אמציה. התל מתנשא לרום 341 מטר מעל פני הים, כאשר נחל אדוריים מתפתל סביבו, ומקיף אותו ממזרח, צפון ומערב.

על התל עצמו נסקרו ממצאים ארכאולוגיים, שרובם מתוארכים לתקופת הברונזה הקדומה. הממצאים כוללים עדויות ליישוב מבוצר, שרידי חומה, יסודות מבנה בראש התל, בורות מים וחרסים רבים, השייכים לתקופת הברונזה, התקופה הרומית והתקופה הביזנטית.

מדרום מערב לתל הארכאולוג דוד עמית גילה מערכת הובלת מים, שכנראה נבנתה בתקופה הרומית או הביזנטית. המערכת כוללת סכר ותעלת הסטה שאורכה כ-150 מטר, שתפקידה המשוער היה לאפשר עיבוד אדמה חקלאית פורייה בעמק נחל אדוריים בסביבות התל.

==קישורים חיצוניים==

* 
* [http://www.antiquities.org.il/BestSitesMap_Item_heb.asp?id=5214 תל אגרה] באתר [http://www.antiquities.org.il/default.aspx רשות העתיקות]

==הערות שוליים==

קטגוריה:שפלת יהודה: אתרים ארכאולוגיים
ארלינג באוק

ארלינג באוק (בנורווגית: Erling Bauck; 8 באפריל 1924 – פברואר 2004) היה חבר המחתרת הנורווגית וסופר. היה שבוי על ידי הנאצים משנת 1942 עד שנת 1945 בעת מלחמת העולם השנייה, תחילה בנורווגיה ומשנת 1944 במחנה אושוויץ.

==בזמן המלחמה==
הוא נולד במושן שבמחוז נורדלנד, אך גדל במחוז אקרסהוס שבדרום נורווגיה. נעצר ב-30 באפריל 1942 ונכלא ברחוב מולרגאטה 19 באוסלו עד ליום 23 במאי 1943, ולאחר מכן במחנה המעצר גריני עד ל-29 ביולי 1943. גורש למחנות מעצר וריכוז בגרמניה, ביניהן מחנה זקסנהאוזן עד לינואר 1944, אחר כך למיידנק ולבסוף למחנה אושוויץ ב-29 ביולי 1944 עד ליום שחרור המחנה. עם נסיגת צבא גרמניה מערבה הוא נשלח למחנות נוספים, מאוטהאוזן ודכאו, בטרם שוחררו גם הם על ידי הצבא האדום. הוצעד בצעדות מוות עם אלפי אסירים אחרים אל מערב גרמניה. שחרורו מרדיפת הנאצים הגיע רק באביב של שנת 1945 כאשר הצלב האדום השוודי וממשלת דנמרק שיתפו פעולה ופתחו במבצע "אוטובוסים לבנים", במבצע אלפי שבויים ממדינות צפון אירופה הוחזרו לארצם.

==לאחר המלחמה==
בשנת 1945 כתב ספר בשם "אבל כמה מהם באו" (בנורווגית: Men noen kom fra det) כדי לתעד את זיכרונותיו מימי המלחמה. בשנת 1979 הוציא ספר נוסף בשם Du skal leve ("אתה צריך לחיות") שנהפך לרב-מכר בשנה שלאחר מכן, ומתבסס על סיפרו הראשון. במשך חייו הרצה והרבה לספר על זוועות הגרמנים במחנות, בפרט היה פעיל בארגון "אוטובוסים לבנים לאושוויץ". זהו ארגון נורווגי שמטיס תלמידים למחנות הנאציים באירופה ומסייע ללמוד על השואה.

==קישורים חיצוניים==

==הערות שוליים==

קטגוריה:אסירים במחנה הריכוז אושוויץ
קטגוריה:נורווגים במלחמת העולם השנייה
קטגוריה:נורווגים שנולדו ב-1924
קטגוריה:נפטרים ב-2004
קטגוריה:אסירים במחנה הריכוז זקסנהאוזן
אברהם רוזנטל (פוליטיקאי)

אברהם אהרון רוזנטל (י"ז בתשרי ה'תש"ח, 1947 – א' בכסלו ה'תשע"ט, 9 בנובמבר 2018) היה ראש המועצה המקומית קריית יערים בין השנים 1996–2018.

==ביוגרפיה==
נולד בשכונת בתי ורשה בירושלים לחנה וחיים שמעון פנחס רוזנטל. למד בישיבת עץ חיים, ולאחר מכן בישיבת אמשינוב, בה למד אצל הרב שמואל אוירבך. לאחר חתונתו גר ברחובות, שם עבד כעוזרו של רב העיר שלמה קוק. לאחר מותו של הרב קוק עבד בחשבות בחברת עתירות מדע, המסונפת לכור תעשיות. עבד גם כחשב בתלמוד תורה המסורה, מכון ירושלים ומוסדות נוספים. עם הקמת קריית יערים, בחצי השני של שנות ה-70 של המאה ה-20 עבר להתגורר ביישוב, והיה מראשוני המתיישבים. בשנת תשנ"ה מונה כחבר בוועד היישוב, וניהל את מחלקת החינוך.

לאחר פרישת ראש מועצת קריית יערים, דוד יפרח, הגיש רוזנטל מועמדות לראשות המועצה המקומית ועמד בראש רשימת "כן לקריה", בתמיכת רב היישוב, אריה שולמן. מולו הגיש מועמדות לראשות המועצה יצחק מטמון, שעמד בראש רשימת "הרשימה המאוחדת". בבוקר יום הבחירות, שנערך ב-20 באוגוסט 1996, הגיש מטמון את התפטרותו מהריצה לראשות המועצה, ומאוחר יותר גם שאר חברי רשימתו. מאחר שרוזנטל נותר מועמד יחיד ברשימה יחידה, הוכרז על ידי מנהל הבחירות כראש המועצה המקומית.

בשנת 2013, לאחר שנים רבות שלא התקיימו בחירות ביישוב, התמודד מול רוזנטל לראשות המועצה דב בקשט, יחד עם רשימה חדשה בשם "איחוד הקהילות למען טלזסטון". רוזנטל זכה בכ־72% מהקולות, לעומת כ־28% של בקשט. רשימתו של בקשט זכתה בשלושה מושבים במועצה.

בשנת 2018, לקראת הבחירות למועצת היישוב, פעל הרב המקומי, אריה שולמן, בתמיכת מפלגת דגל התורה, להבאת מועמד חיצוני שיתמודד מול רוזנטל. מפלגת דגל התורה, שתמכה עד אז ברוזנטל וברשימתו "כן לקריה", הציבה את יצחק רביץ כמועמדה לראשות המועצה. למרות כך, הודיע רוזנטל כי יתמודד לראשות המועצה עם רשימתו. בתום משא ומתן בין הצדדים סוכם כי רוזנטל יקבל את תמיכתה של מפלגת דגל התורה לראשות המועצה, ורביץ ימונה כסגנו; רוזנטל יתחייב לפרוש לאחר כשנה ורביץ ימונה במקומו<ref></ref>. בעקבות ההסכם לא התקיימו בחירות ורוזנטל הוכרז כראש המועצה, אך נפטר לפתע כעשרה ימים לאחר מועד הבחירות.

רוזנטל ראה עצמו כחסיד סדיגורה, בעקבות פגישה שנערכה בשנות ה-70 עם האדמו"ר רבי אברהם יעקב פרידמן (השלישי). היה נשוי, ואב לשלוש. 

נפטר בביתו ב-9 בנובמבר 2018 מדום לב. לאחר פטירתו הונצח בקריאת מקווה טהרה וכיכר על שמו ביישוב.

==קישורים חיצוניים==
*
*[http://kav-itonut.co.il/wp-content/uploads/2018/09/mu17.9.pdf מוסף עיר ועיר], קו עיתונות - מוסף חג סוכות תשע"ט, עמ' 14.

==הערות שוליים==

קטגוריה:ראשי מועצת קריית יערים
קטגוריה:חסידי סדיגורה
קטגוריה:בוגרי ישיבת עץ חיים
קטגוריה:סגל תלמוד תורה המסורה
קטגוריה:ישראלים שנולדו ב-1947
קטגוריה:ישראלים שנפטרו ב-2018
Happy Little Pill

Happy Little Pill (בעברית: גלולה קטנה ושמחה) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-25 ביולי 2014, כסינגל הראשון מתוך המיני-אלבום השלישי שלו, TRXYE, על ידי חברת התקליטים EMI אוסטרליה.

השיר הגיע למקום ה-92 במצעד הבילבורד הוט 100, והעשירי במצעד השירים האוסטרלי.

== רקע וכתיבה ==
השיר נכתב על ידי טרוי סיון, ברנדון רוג'רס וטאט טונג, והופק על ידי טונג, אלכס ג'יי אל הייוו וסלאמס. השיר יצא כסינגל הבכורה של סיון, והוא מעין שיר בסגנון האלקטרופופ. בנוסף לכך, יצא השיר כסינגל היחידי מתוך המיני-אלבום, TRXYE.

מגזין טיים סקרו את השיר בחיוב ואף ערכו עליו ביקורת מקיפה.

== וידאו קליפ ==
הווידאו קליפ המלא שיצא עבור השיר בוים על ידי ג'רמי קורן, והועלה לערוץ ה-Vevo של טרוי סיון ב-12 באוגוסט 2014. הקליפ מציג בתוכו ברובו קטעים שצולמו על גבי מסך כחול, וקטעים שצולמו בבית מסוים.

נכון לספטמבר 2018, מונה הצפיות של הקליפ עומד על כ-41 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
|-
!אוסטרליה
|25 ביולי 2014
|הורדה דיגיטלית
|EMI אוסטרליה
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלי בכורה מ-2014
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים על בדידות
קטגוריה:שירי אלקטרופופ
דמיטרי בוגאייב

דמיטרי אלכסנדרוביץ' בוגאייב (ברוסית: Дми́трий Алекса́ндрович Бога́ев; נולד ב-24 בינואר 1994, אחטובינסק, רוסיה) הוא כדורגלן, המשחק כמגן בזבזדה סנקט פטרבורג.

== קריירה ==
בוגאייב החל לשחק כדורגל בגיל עשר שנים. מאמנו הראשון היה ואלרי זאינולין. סקאוטים של "זניט" הבחינו בו והחל משנת 2011 שיחק באקדמיה של המועדון. בהרכב האקדמיה זכה בגביע העיר. תחילה שיחק בעמדת החלוץ, משנת 2014 — כקשר ימני.

שיחק לראשונה באליפות הנוער בשנת 2012, במשחק המחזור השלישי נגד צסק"א מוסקבה, כשעלה כמחליף במקום אלכסיי פנפילוב. באוגוסט 2013 צורף לסגל קבוצת המילואים "זניט-2", ששיחקה בליגה השנייה. ב-2015, אנדרה וילאש-בואש לקח אותו להרכב הקבוצה הבוגרת וב-23 בספטמבר במשחק הגביע הרוסי עשה את הופעת הבכורה שלו במשחק נגד "וולגה" טבר, כשעלה כמחליף בדקה ה-78 במקום אלכסנדר ריאזנצב. ב-9 בדצמבר עלה מהספסל בדקה 82 במקום אניוקוב במשחק הששי של שלב הבתים בליגת האלופות נגד "גנט". ב-5 ביולי עזב את המועדון כאשר החוזה שלו פג.

ב-24 באוגוסט 2016 הועבר עד סוף העונה הושאל ממועדון פלאנגה, מהליגה הליטאית השנייה  למועדון ליגת המשנה "טוסנו", שבו שיחק בעמדת הקשר. באותו היום ערך את הופעת הבכורה שלו במשחק 32 האחרונות של הגביע הרוסי נגד דולגופרודני (1:0).

ב-15 ביוני הוא 2017 חזר לזניט-2, לאחר שחתם חוזה עם המועדון למשך שלוש שנים.

== תארים ==
; "זניט"
* גביע רוסיה: 2016

== קישורים חיצוניים ==

* [http://footballfacts.ru/players/13533 פרופיל באתר FootballFacts.ru]

== הערות שוליים ==

קטגוריה:כדורגלני זניט סנקט פטרבורג
קטגוריה:כדורגלני סק"א חברובסק
קטגוריה:כדורגלני טוסנו
קטגוריה:מגני כדורגל רוסים
קטגוריה:כדורגלנים רוסים
קטגוריה:רוסים שנולדו ב-1994
ורטבורג 1.3

ורטבורג 1.3 (בגרמנית: Wartburg 1.3) היא מכונית משפחתית קטנה מתוצרת יצרנית הרכב המזרח גרמנית Automobilwerk Eisenach (שם מלא: "VEB Automobilwerk Eisenach AWE") אשר יוצרה בין אוקטובר 1988 לאפריל 1991.

לאחר איחוד גרמניה המזרחית עם גרמניה המערבית בתאריך ה-3 באוקטובר 1990, ייצור הדגם נמשך.

ב-1 במרץ 2018 השרות הבולאי של גרמניה הנפיק בול שעליו מתנוססת תמונת "ורטבורג 1.3" סדאן (מהסדרה "מכוניות קלסיות בגרמניה" ("Klassische deutsche Automobile").

תאוצה של דגם "ורטבורג 1.3" בין 0-100 קמ"ש היא 22.0 שניות (דגם סדאן)

==תצורות,==
* 4 דלתות - סדאן
* 5 דלתות - סטיישן (קרוי: "Tourist Estate")
* 2 דלתות - טנדר

===דגמים===
* "Wartburg 1.3"
* "Wartburg 1.3 Tourist"
* "Wartburg 1.3 Tramp"

== תמונות ==
<gallery mode="packed" heights="100">
קובץ:1992 Wartburg 1.3 Sedan (9306887373).jpg | "ורטבורג 1.3", סדאן, 4 דלתות 
קובץ:Verkehrsmuseum Dresden Wartburg 1.3 von 1989 IV.jpg | "ורטבורג 1.3", סדאן, 4 דלתות, שנת 1989 
קובץ:Wartburg 1.3 Armaturenbrett.jpg | "ורטבורג 1.3" - מבט לתא הנהג
קובץ:Wartburg 1.3 Tourist in Kraków.jpg | "ורטבורג 1.3" - סטיישן 
קובץ:Wartburg 1.3 Tourist in Kraków (2).jpg | "ורטבורג 1.3" - סטיישן 
קובץ:Wartburg 1.3 Tourist in Kraków (1).jpg | "ורטבורג 1.3" - סטיישן
קובץ:Pfingsttreffen Puetnitz 2018, Ribnitz-Damgarten (1X7A2562).jpg | "ורטבורג 1.3" - טנדר
קובץ:Technik-Museum Puetnitz, Ribnitz-Damgarten (IMG 0144).jpg | "ורטבורג 1.3" - טנדר
קובץ:Wartburg 1.3 Motorraum.jpg |מבט למנוע רוחבי - "ורטבורג 1.3"
</gallery>

==ראו גם==
* ורטבורג 311
* ורטבורג 353

==לקריאה נוספת==
* [https://www.google.co.il/search?q=Wartburg+1.3&tbm=isch&source=iu&ictx=1&fir=gP1dNp1iPEx95M%253A%252CrNey98Bp-e4mpM%252C_&usg=AI4_-kQt60xJXFjPd5-B4VO8DS5FFHzEJg&sa=X&ved=2ahUKEwjP7IaZs9rdAhXDZVAKHQL4D3YQ9QEwA3oECAMQCA#imgrc=gP1dNp1iPEx95M: דגמי "ורטבורג 1.3" - תמונות]

==קישורים חיצוניים==

* 
* 
* 

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1988
קטגוריה:מכוניות מזרח גרמניות
קטגוריה:כלי רכב גרמניים
1.3
ריצ'רד סטיינמץ

ריצ'רד סטיינמץ (באנגלית: Richard Steinmetz, נולד ב-16 בפברואר 1959), הוא שחקן אמריקאי.

==ביוגרפיה==
סטיינמץ נולד בשיקגו, ב-1988 החל להופיע באופרת הסבון של ABC "אהבות".

ב-1996 שיחק את התפקיד הראשי בסרט "שוטרת אינטימית".

ב-2001 שיחק בסרט "האחד" ובסרט הנעורים "את מטורפת... אתה חתיך" העוסק בתלמיד תיכון לטיני המתאהב בנערה ממשפחה עשירה.

ב-2003 שיחק בסרט ימ"מ יחידת פריצה, מ-2004 ועד 2006 שיחק את תפקיד מרטין פיצג'רלד בסדרה תשוקות, הוא גם שיחק בפרקים של סדרות טלוויזיה רבות ובהן חוק וסדר וגיבורים. ב-2005 שיחק בסרט "פנימה והחוצה" לצד קייט וולש.

הוא הנחה מספר פעמים את תחרות מיס עולם וב-1996 הנחה את תחרות דוגמנית העל העולמית.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מנחי תחרויות יופי
קטגוריה:אמריקאים שנולדו ב-1959
מנספילד סמית-קמינג

קפטן סר מנספילד ג'ורג' סמית-קמינג (באנגלית: Captain Sir Mansfield George Smith-Cumming; 1 באפריל 1859 - 14 ביוני 1923) היה מנהלו הראשון של מה שיהיה לימים ה-SIS, שירות המודיעין הבריטי הידוע גם כ-MI6. ידוע בשל הצלחתו בכינון שירותי הביון האימפריאליים הבריטיים שבראשם עמד מ-1909 ועד מותו ב-1923.

==קישורים חיצוניים==

* [https://www.independent.co.uk/arts-entertainment/books/reviews/the-spymaster-who-was-stranger-than-fiction-737707.html כתבה על סמית-קמינג] באתר האינדיפנדנט הבריטי

קטגוריה:ערכים שבהם תבנית בריטניקה אינה מתאימה
קטגוריה:SIS
קטגוריה:קציני הצי המלכותי הבריטי
קטגוריה:בריטים שנולדו ב-1859
קטגוריה:בריטים שנפטרו ב-1923
קטגוריה:מונצחים בשלט כחול של ארגון המורשת האנגלית
לב חינצ'וק

לב מיכאילוביץ' חינצ'וק (ברוסית: Лев Михайлович Хинчук; 28 בנובמבר 1868, פולטבה - 7 במרץ 1939, מוסקבה) היה מהפכן רוסי, מדינאי ודיפלומט סובייטי.

בתקופת המהפכה היה מנשביק והתנגד למהפכת אוקטובר. ב-1920 חבר לבולשביקים והיה ממקורבי סטלין. בין השנים 1930–1934 שימש שגריר ברית המועצות בגרמניה. ב-1937 נעצר, ולפי דיווחים רשמיים הוצא להורג ב-7 במרץ 1939. לפי דיווחים אחרים הוא מת במחנה מעצר ב-1944. ב-1956 טוהר שמו של חינצ'וק.

==קישורים חיצוניים==

* [http://www.alexanderyakovlev.org/almanah/almanah-dict-bio/1006908/20 ביוגרפיה של חינצ'וק] (תאריך הלידה מופיע שם לפי הלוח היוליאני שנהג אז ברוסיה)
* [https://www.marxists.org/deutsch/archiv/trotzki/1935/02/anmerkun.htm#n16 על חינצ'וק], הערת שוליים למאמר של טרוצקי באתר "מרקסיסטים" 

קטגוריה:מהפכנים רוסים
קטגוריה:שגרירי ברית המועצות ורוסיה בגרמניה
קטגוריה:ילידי 1868
קטגוריה:רוסים שנפטרו ב-1939
ג'יימס דנלופ

ג'יימס דָנְלוֹפּ (31 באוקטובר 1793 – 22 בספטמבר 1848) היה אסטרונום סקוטי שעבד בעיקר בניו סאות' ויילס, אוסטרליה וערך תצפיות רבות בשמי הלילה של חצי הכדור הדרומי ממצפה כוכבים בפארמטה (כיום פרוור של סידני). בתצפיותיו הוא גילה ותיעד מאות ערפיליות וצבירי כוכבים וכן תיעד אלפי כוכבים, מהם כוכבים כפולים רבים.

==ביוגרפיה==
ג'יימס דנלופ נולד ב-1793 בעיירה דלרי שבמחוז צפון איירשייר שבמערב סקוטלנד. בגיל 14 הוא החל לעבוד במפעל לייצור חוטים ובמקביל למד בערבים. בגיל צעיר הוא החל להתעניין באסטרונומיה וסביב גיל 17 החל לבנות בעצמו טלסקופים. הוא נשא לאישה את ג'ין סרוויס בגיל 23 וסביב שנת 1820 הוא הכיר את תומאס בריזביין, מייג'ור גנרל בצבא הבריטי ואסטרונום. כאשר מונה בריזביין למושל מדינת ניו סאות' ויילס, הוא מינה את דנלופ לאחד מעוזריו המדעיים ולקח אותו עימו לאוסטרליה בשנת 1821. בריזביין הקים מצפה כוכבים בפארמטה ודנלופ החל לעבוד בו, תחילה תחת אסטרונום גרמני בשם קארל רומקר, ולאחר כשנתיים כאחראי על המצפה. עד שנת 1827 הוא ערך כ-40,000 תצפיות בשני הלילה של הדרום באמצעות טלסקופ שבנה בעצמו וגילה ותיעד ערפיליות, צבירים וכוכבים רבים. בשנה זו הוא שב לסקוטלנד כדי לעבוד במצפה הכוכבים הפרטי של בריזביין, שבעצמו חזר לסקוטלנד שנתיים קודם לכן, ובתקופה זו פרסם את תוצאות התצפיות שלו. בשנת 1831 הוא מונה למנהל מצפה הכוכבים בפארמטה ושב לאוסטרליה. הוא גילה שהמצפה וציודו לא נשמרו במצב טוב והקדיש מאמצים לשקם את המצפה ולהשיבו למצב עבודה תקין. הוא המשיך לבצע תצפיות אסטרונומיות וכן סייע לחוקר תומאס מיצ'ל בעבודתו למיפוי דרום-מזרח אוסטרליה, אך ככל הנראה בשל בעיות בריאות הוא לא עבד הרבה ולא פרסם את תוצאות תצפיותיו משנת 1932. בשנת 1947 הוא פרש מעבודתו ונפטר כשנה לאחר מכן. אשתו נפטרה 11 שנים אחריו ולזוג לא היו ילדים.

==עבודתו==
דנלופ פרסם בשנת 1828 קטלוג שכלל 629 ערפיליות וצבירי כוכבים שגילה במהלך תצפיותיו בשמי הדרום. בין המפורסמות שבתגליותיו הן הגלקסיה קנטאור A (NGC 5128 או Δ.482) ו-NGC 55 (Δ.507) וכן הזיהוי של 47 בטוקאן כצביר כדורי. כמו כן הוא פרסם רשימה של 256 כוכבים כפולים שזיהה, ביניהם אקרוקס, מימוזה וגקרוקס. על השגים אלה הוא קיבל את מדליית הזהב של החברה המלכותית לאסטרונומיה וכן התקבל כחבר באגודה המלכותית של אדינבורו בעקבות המלצתו של תומאס בריזביין. תצפיות מאוחרות יותר, בעיקר של ג'ון הרשל בשנות ה-30 של המאה ה-19, לא הצליחו לזהות חלק גדול מהערפיליות ומהכוכבים הכפולים שברשימות של דנלופ, ועבודתו כיום נחשבת לחובבנית ולא מקצועית. נראה שרק כחצי מהערפיליות שציין אכן קיימות וחלק גדול מהכוכבים הכפולים שציין הם כוכבים שאינם קשורים זה לזה עם מרחק זוויתי גדול יחסית ביניהם. ייתכן שהסיבה לחוסר הדיוק בעבודתו של דנלופ נבע מהעדרה של השכלה מסודרת בתחום ומהמכשור שבו השתמש שהיה בחלקו מתוצרת עצמית ולא באיכות גבוהה.

==קישורים חיצוניים==

==הערות שוליים==

קטגוריה:אסטרונומים בריטים
קטגוריה:זוכי מדליית זהב של החברה המלכותית לאסטרונומיה
קטגוריה:זוכי פרס לאלנד
קטגוריה:בריטים שנולדו ב-1793
קטגוריה:בריטים שנפטרו ב-1848
ברבוס C V8

דגם [[מרצדס-בנץ C-קלאס (דור שני) עליו התבסס דגם "ברבוס C V8"]]
ברבוס C V8 (בגרמנית: Brabus C V8) היא מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית Brabus (שם מלא: "BRABUS GmbH") אשר מבוססת על דגם מרצדס-בנץ C-קלאס של יצרנית הרכב הגרמנית מרצדס.

"ברבוס C V8" יוצרה בין השנים 2000–2002.

דגם ה-"ברבוס C V8" (היה קרוי: Brabus C V8 W203) הוצג לראשונה בתערוכת המכוניות הבינלאומית בפריז בשנת 2000.

==דגמים==
* 4 דלתות - סלון.
* 2 דלתות - קופה (יוצרו 19 יחידות).

==מאפיינים==
* הדגמים יוצרו בסדרה מאוד מוגבלת.
* 4 דלתות (דגם סדאן).
* 2 דלתות - דגם קופה
* 5 נוסעים
* מנוע הנעה אחורית
* צמיגים קדמיים: 235/35ZR-19
* צמיגים אחוריים: 265/30ZR-19
* תאוצה 0-100 קמ"ש היא 4.5 שניות
* מחיר היחידה: החל מ-99,900 אירו

==ראו גם==
* מרצדס-בנץ C-קלאס
* ברבוס רוקט

==לקריאה נוספת==
* [https://www.google.co.il/search?q=Brabus+C+V8&tbm=isch&source=iu&ictx=1&fir=ypPz3ovzBnm1xM%253A%252CpEbwl--tl8UtuM%252C_&usg=AI4_-kTIMZ1rqL_3ZKllBSAUi0MR7M-H-w&sa=X&ved=2ahUKEwiv-LDn4NrdAhUGUlAKHfTJDtQQ9QEwAnoECAQQCA#imgrc=ypPz3ovzBnm1xM: "ברבוס C V8" - תמונות]
==קישורים חיצוניים==
* 
* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-2000
C V8
קטגוריה:כלי רכב גרמניים
נבחרת צרפת בכדוריד נשים

נבחרת צרפת בכדוריד נשים היא הנבחרת לאומית של צרפת. הנבחרת השתתפה ב-15 אליפויות העולם בכדוריד וזכתה פעמיים. בנוסף לכך, היא זכתה במשחקים האולימפיים בתחרות כדוריד באולימפיאדת טוקיו. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השישי.

==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אירופה
|- align="center
|1957|| || לא העפילה||
|- align="center
|1962|| || לא העפילה||
|- align="center
|1965|| || לא העפילה||
|- align="center
|1971|| ||לא העפילה||
|- align="center
|1973|| ||לא העפילה||
|- align="center
|1975|| ||לא העפילה||
|- align="center
| 1976|| לא העפילה|| ||
|- align="center
|1978|| || לא העפילה||
|- align="center
| 1980|| לא העפילה|| ||
|- align="center
|1982|| || לא העפילה||
|- align="center
| 1984|| לא העפילה|| ||
|- align="center
|1986|| ||15||
|- align="center
| 1988|| לא העפילה|| ||
|- align="center
|1990|| || לא העפילה||
|- align="center
| 1992|| לא העפילה|| ||
|- align="center
|1993|| || לא העפילה||
|- align="center
|1994|| || || לא העפילה
|- align="center
|1995|| || לא הפעילה||
|- align="center
| 1996|| |7|| ||לא העפילה
|- align="center
|1997|| || לא העפילה||
|- align="center
|1998|| || || לא העפילה
|- align="center
|1999|| ||align="center" bgcolor=silver|2||
|- align="center
| 2000|| 6|| || 5
|- align="center
|2001|| || 5||
|- align="center
|2002|| || ||align="center" bgcolor=cc9966|3
|- align="center
|2003|| ||align="center" bgcolor=gold|1||
|- align="center
| 2004|| 4|| || 11
|- align="center
|2005|| || 12||
|- align="center
| 2006|| || ||align="center" bgcolor=cc9966|3
|- align="center
|2007|| || 5||
|- align="center
| 2008|| 5|| || 14
|- align="center
|2009|| ||align="center" bgcolor=silver|2||
|- align="center
| 2010|| || || 5
|- align="center
|2011|| ||align="center" bgcolor=silver|2||
|- align="center
| 2012|| 5|| || 9
|- align="center
|2013|| || 6||
|- align="center
| 2014|| || || 5
|- align="center
|2015|| || 7||
|- align="center
| 2016||align="center" bgcolor=silver|2|| ||align="center" bgcolor=cc9966|3
|- align="center
|2017|| ||align="center" bgcolor=gold|1||
|- align="center
| 2018|| || || align="center" bgcolor=gold|1
|- align="center
|2019 || || 13 ||
|- align="center
| 2020|| || ||align="center" bgcolor=silver| 2
|- align="center
|2021|| align="center" bgcolor=gold| 1 ||align="center" bgcolor=silver|2 ||
|- align="center
|2022|| || ||4
|}

==קישורים חיצוניים==

* 

* [https://www.ihf.info/member-federations/france/117 דף באתר של איגוד הכדוריד העולמי]
* [https://www.eurohandball.com/en/team/qTEsyLUufkrnyhQCUjCiiQ/france/ דף באתר איגוד הכדוריד האירופי]

==הערות שוליים==

צרפת
קטגוריה:נבחרות צרפת
קטגוריה:צרפת: ספורט נשים
התקדמות חברתית

"[[הקידמה האמריקאית", 1872]]
התקדמות חברתית (באנגלית: Social progress) היא התאוריה שחברות יכולות להשתפר באופן ניכר לאורך זמן מבחינת המבנה החברתי, הפוליטי והכלכלי שלהן. הדבר עשוי לקרות כתוצאה מפעולה אנושית ישירה, לדוגמה כתוצאה מאקטיביזם, או כחלק טבעי מההתפתחות החברתית-תרבותית של החברה.

המונח עלה לראשונה בתאוריות החברתיות של ראשית המאה ה-19, ובמיוחד בכתביהם של דרוויניסטים חברתיים כמו אוגוסט קונט והרברט ספנסר.

== מדידת ההתקדמות החברתית ==
מדדים שניתן להשתמש בהם למדידת ההתקדמות החברתית :
* מד קידמה אמין (באנגלית Genuine Progress Indicator, או בראשי תיבות: GPI) - מדד לצמיחה כלכלית שנועד למדוד באופן כולל יותר את האיתנות הכלכלית של אומה על ידי כך שהוא משקלל את ההיבטים הסביבתיים והחברתיים שאינם באים לידי ביטוי בתמ"ג.
* אושר לאומי גולמי (באנגלית: Gross national happiness, או בראשי תיבות: GNH) - מדד של רווחת אזרחי המדינה, המורכב בדרך כלל משילוב של פרמטרים כמו תוחלת חיים, יציבות חברתית, גישה לטיפול רפואי, ממשל תקין, שוויון כלכלי ואמון חברתי.
* מדד האושר העולמי (באנגלית: Happy Planet Index, או בראשי תיבות: HPI) - מדד לרווחתם של בני האדם והשפעותיהם על הסביבה. המדד פותח כקריאת תיגר על מדדים מוכרים אחרים להשוואת מדינות, כמו מדד התמ"ג, או מדד הפיתוח האנושי. הוא הוצג לראשונה ביולי 2006 בידי הקרן החדשה לכלכלה.
* מדד הפיתוח האנושי (באנגלית: Human Development Index, או בראשי תיבות: HDI) - כלי להשוואת רמת התפתחותן של מדינות שונות. הציון שניתן לכל מדינה הוא שקלול של העוני (או עושר), ההשכלה ותוחלת החיים באותה מדינה. המדד שהוא אמצעי תקני למדוד רווחה, פותח ב-1990 על ידי הכלכלן הפקיסטני, מחבוב אול-חאק, ומוצג בדו"ח השנתי של מינהל הפיתוח של האומות המאוחדות.

== ראו גם ==
* התפתחות חברתית
* דקדנס
* אבולוציה חברתית ותרבותית

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אנתרופולוגיה
קטגוריה:אתנולוגיה
קטגוריה:מהפכות חברתיות
קטגוריה:פילוסופיה של ההיסטוריה
גנרל הכוחות ההרריים

גנרל הכוחות ההרריים (בגרמנית: General der Gebirgstruppe), הייתה דרגה בכוחות הקרקע הגרמניים (גרמנית: הר).

==היסטוריה==

גנרל הכוחות ההרריים היא דרגה לשעבר של גנרל חיל בכוחות הוורמאכט, אשר נוצרה בשנת 1940, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות הרריים בוורמאכט.

הגנרלים של הכוחות ההרריים (גבירגסייגר) היו ניתנים לזיהוי על ידי שרוול האדלווייס שלהם, וכובע הברגמיצה (bergmütze) שהיה להם במקום כובע מצחיה של קצינים בחילות האחרים של הוורמאכט. באוקטובר 1942 ניתן להם פס זהב סביב הכובע, על מנת להבדיל אותם בקלות רבה יותר מכל הדרגות האחרות.

== דרגות מקבילות ==
קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל חיל ההנדסה, גנרל חיל השריון, גנרל חיל הצנחנים, גנרל חיל הקשר. בלופטוואפה, המקבילה לדרגה הייתה גנרל חיל טייסי הקרב. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

== גלריה ==
<gallery>
File:Bundesarchiv Bild 183-B16420, Russland, General Eduard Dietl.jpg|אדוארד דיטל בטונדרה הרוסית (1941)
File:Bundesarchiv Bild 183-J21813, Franz Böhme.jpg|פרנץ במה בלפלנד (1943)
File:Bundesarchiv Bild 183-L29176, Ferdinand Schörner.jpg|פרדיננד שרנר ביוון (1941)
</gallery>

== בעלי הדרגה ==
* פרנץ במה (1885-1947)
* אדוארד דיטל (1889-1944)
* קרל אגלזר (1890-1944)
* ולנטין פוירשטיין (1885-1970)
* גאורג פון הנגל (1897-1952)
* פרדיננד יודל (1896-1956)
* רודולף קונרד (1891-1964)
* הרמן קרס (1895-1943)
* הנס קרייזינג (1890-1969)
* לודוויג קיבלר (1889-1947)
* הוברט לאנץ (1896-1982)
* יוליוס רינגל (1889-1967)
* פרדיננד שרנר (1892-1973)
* הנס שלמר (1893-1973)
* קרל פון לה סוויר (1898-1954)
* קורט פרזוק (1895-1963)
* אמיל פוגל (1894-1985)
* פרידריך-יובסט פולקמר פון קירכנזיטנבאך (1894-1989)
* אוגוסט וינטר (1897-1979)

קטגוריה:דרגות צבאיות בגרמניה
רכס ארצות הברית

רכס ארצות הברית (באנגלית: United States Range) הוא אחד מרכסי ההרים הצפוניים ביותר בקורדילרה הארקטית, בטריטוריית נונאווט שבקנדה.

רק רכס הרי צ'לנג'ר, הנמצא מצפון-מערב לו, צפוני ממנו.

הרכס ממוקם בקצהו הצפון-מזרחי של האי אלסמיר, והוא תת-רכס של ההרים האיניואיטים. רכס האימפריה הבריטית ממוקם ממערב לרכס ארצות הברית.

ההר הגבוה ברכס הוא הר יוג'ין, שגובהו 1,860 מטרים מעל פני הים. 

שטחו של הרכס 14,022 קמ"ר.

==היסטוריה==
===מקור השם===
שמו של הרכס ניתן לו בשנת 1861 על ידי מגלה הארצות האמריקאי אייזק איזראל הייז, והוא נקרא על שם ספינתו של הייז.

==לקריאה נוספת==
<div class="mw-content-ltr">• USDA Forest Service, Eastern Region, [https://www.fs.usda.gov/Internet/FSE_DOCUMENTS/fsm91_054376.pdf Species Conservation Assessment For Juncus stygius var. americanus Buchenau (Moor rush, bog rush)], P 12</div>

<div class="mw-content-ltr">• Lyle Dick, [https://books.google.co.il/books?id=seWk7ZVSE7sC&pg=PA13&lpg=PA13&dq=%22British+Empire+Range%22&source=bl&ots=MGgNMbV0Xd&sig=MjlUaW2fH5YJCYbYW5pTFc07MxY&hl=iw&sa=X&ved=2ahUKEwj724_pndTdAhWQblAKHcEOCXw4ChDoATAHegQIAxAB#v=onepage&q=%22United%20States%20Range%22&f=false Muskox Land: Ellesmere Island in the Age of Contact], PP 12 - 14 </div>

== קישורים חיצוניים ==
* [https://mapcarta.com/24689686 מפה טופוגרפית של רכס ארצות הברית]
* [http://www.peakbagger.com/range.aspx?rid=11033 רכס ארצות הברית] באתר peakbagger
* [http://www.summitsearch.org/places/united-states-range רכס ארצות הברית] באתר summitsearch
* [https://peakvisor.com/peak/united-states-range-cf6johdp.html תרשים הנוף הנשקף מרכס ארצות הברית] באתר peakvisor

==הערות שוליים==

ארצות הברית
ארצות הברית
הר ארוהד (נונאווט)

הר ארוהד (באנגלית: Arrowhead Mountain; מילולית: הר החץ) הוא הר הממוקם על האי אלסמיר בטריטוריית נונאווט שבקנדה. 

ההר ממוקם ברכס האימפריה הבריטית, צפונית מזרחית להר אוקספורד.

גובהו של ההר 1,860 מטרים מעל פני הים, והוא מתנשא לגובה של 476 מטרים מעל סביבתו.

== היסטוריה ==
===מקור השם===
שמו של ההר ניתן לו בשל מראהו דמוי ראש חץ. 

== קישורים חיצוניים ==
* [http://www.peakbagger.com/peak.aspx?pid=664 הר ארוהד] באתר peakbagger
* [https://www.mountain-forecast.com/peaks/Arrowhead-Mountain/forecasts/1860 תחזית מזג אוויר עדכנית ארוכת טווח עבור הר ארוהד (לפי גבהים)]

==הערות שוליים==

ארוהד
ארוהד
מעשיה מגונה (מחזה)

מעשיה מגונה הוא מחזה מאת המחזאית זוכת הפוליצר פולה ווגל. הוא מגולל את השערורייה סביב המחזה אל נקמות מאת המחזאי שלום אש, אשר הועלה בברודוויי בשנת 1923, ושחקניו ומפיקיו נעצרו בעוון הפצת תועבה.

== הפקות ==
"מעשיה מגונה" הועלה לראשונה בתיאטרון הרפרטוארי של אוניברסיטת ייל בארצות הברית, באוקטובר 2015.<ref></ref> לאחר מכן הועלה לזמן מוגבל בתיאטרון La Jolla Playhouse בסן דייגו. 

המחזה הועלה בתיאטרון מסחרי, בניו יורק באוף-ברודוויי בתיאטרון ויניארד באמצע 2016.<ref></ref> ההפקה בוימה על ידי רבקה טייכמן, הכוריאוגרפיה נעשתה על ידי דייוויד דורפמן, וליסה גוטקין ואהרון חלבה יצרו את המוזיקה המלווה. טייכמן זכתה בפרס אובי על בימוי מעשה מגונה לשנת 2017.<ref></ref> ההפקה עברה לתיאטרון קורט בברודוויי ב-18 באפריל 2017 והייתה ההפקה הראשונה של מחזה מאת ווגל על במות ברודוויי. ההפקה בברודוויי זיכתה את טייכמן בפרס טוני לבימוי הטוב ביותר וכן בפרס טוני נוסף על התאורה הטובה ביותר.<ref></ref> 

ההפקה בברודוויי צולמה ב-3 באוגוסט ושודרה ברשת PBS האמריקאית ב-17 בנובמבר 2017.

הפקה ישראלית עלתה לראשונה בתיאטרון הקאמרי ב-27 ביולי 2018 בבימויו של יאיר שרמן.<ref></ref> ההצגה תורגמה על ידי המחזאי יהושע סובול. באותה עונה העלה התיאטרון הקאמרי גם את ההצגה אל נקמות בבימויו של איתי טיראן.<ref></ref>

המחזה הועלה לראשונה בלונדון בתיאטרון Menier Chocolate Factory ב-13 במרץ 2020 בבימויה של טייכמן. ההפקה הופסקה לאחר שתי הצגות בלבד בעקבות פריצת מגפת הקורונה.

== רקע ==
במאית ההפקה, רבקה טייכמן, הייתה סטודנט לתואר שני במחלקת הדרמה של אוניברסיטת ייל. בעבודת התזה שלה, היא כתבה וביימה מחזה המבוסס על "אל נקמות" מאת שלום אש. טייכמן קראה למחזה שלה "העם נגד 'אל נקמות'".<ref></ref>

טייכמן הסבירה: "כתבתי את הגרסה שלי [של המחזה], אבל אני לא מחזאית, אז זה אף פעם לא לגמרי התחבר. אבל זה אף פעם לא עזב אותי. כל הזמן רציתי להמשיך את זה, ובסופו של דבר מצאתי את פולה ווגל, שהתעניינה בדיוק כמוני, ומאז יצרנו יחד את המחזה."<ref></ref>

שיר הערש שכתבה המשוררת היהודייה אילזה ובר (שנרצחה באוושוויץ בשנת 1944), "Wiegala", הוא אחד משירי המחזה.

== קישורים חיצוניים ==
* 
* [https://www.ibdb.com/broadway-production/indecent-511164 מעשיה מגונה] במאגר המידע של ברודוויי.
* [https://web.archive.org/web/20180930095949/http://www.cameri.co.il/perfs/מעשייה%20מגונה מעשיה מגונה] באתר התיאטרון הקאמרי

== הערות שוליים ==

קטגוריה:מחזות אמריקאיים
קטגוריה:מחזות משנות ה-2010
קטגוריה:מחזות להט"ב
נבחרת רוסיה בכדוריד נשים

נבחרת רוסיה בכדוריד נשים היא הנבחרת לאומית של רוסיה. הנבחרת הוקמה בשנת 1993 כיורשת של נבחרת ברית המועצות בכדוריד נשים הנבחרת השתתפה ב-12 אליפויות העולם בכדוריד וזכתה 4 פעמים. בנוסף לכך, היא זכתה במשחקים האולימפיים בשנת 2016. 

בעקבות פלישת רוסיה לאוקראינה בשנת 2022 הנבחרת נפסלה מלהשתתף באליפות אירופה שנערכה בשנת 2022 ובאליפות העולם של שנת 2023. 
==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אירופה
|- align="center
|1993|| || 5||
|- align="center
|1994|| || || 6
|- align="center
|1995|| || 6||
|- align="center
| 1996|| |לא העפילה|| || 7
|- align="center
|1997|| || 4||
|- align="center
|1998|| || || 9
|- align="center
|1999|| || 12||
|- align="center
| 2000|| לא העפילה|| ||align="center" bgcolor=cc9966|3
|- align="center
|2001|| ||align="center" bgcolor=gold|1||
|- align="center
|2002|| || || 4
|- align="center
|2003|| || 7||
|- align="center
| 2004|| לא העפילה|| || 4
|- align="center
|2005|| ||align="center" bgcolor=gold|1||
|- align="center
| 2006|| || ||align="center" bgcolor=silver|2
|- align="center
|2007|| ||align="center" bgcolor=gold|1||
|- align="center
| 2008||align="center" bgcolor=silver|1|| ||align="center" bgcolor=cc9966|3
|- align="center
|2009|| ||align="center" bgcolor=gold|1||
|- align="center
| 2010|| || || 7
|- align="center
|2011|| || 6||
|- align="center
| 2012|| 8|| || 6
|- align="center
|2013|| || לא העפילה||
|- align="center
| 2014 || || || 14
|- align="center
|2015 || || 5||
|- align="center
| 2016 ||align="center" bgcolor=gold|1|| || 7
|- align="center
|2017 || || 5||
|- align="center
| 2018 || || ||align="center" bgcolor=silver|2
|- align="center
|2019|| ||align="center" bgcolor=cc9966|3 || 
|- align="center
| 2020|| || || 5
|- align="center
|2021||align="center" bgcolor=silver| 2 ||8 ||
|- align="center
|2022|| || ||לא העפילה
|}

==קישורים חיצוניים==

* 
* [https://www.ihf.info/member-federations/russia/118 דף באתר של איגוד הכדוריד העולמי]
* [https://www.eurohandball.com/en/team/Raf72K9ALUC3JA-ENbn5PQ/russia/ דף באתר איגוד הכדוריד האירופי]

רוסיה
קטגוריה:רוסיה: נבחרות ספורט נשים
קטגוריה:רוסיה: כדוריד נשים
מזרקת הדבורים

מזרקת הדבורים (באיטלקית: Fontana delle Api) היא מזרקה הממוקמת בפיאצה ברבריני ברומא במקום בו ויה ונטו פוגשת את הכיכר. המזרקה פוסלה על ידי ג'ובאני לורנצו ברניני לבקשת האפיפיור אורבנוס השמיני.

== רקע ==
כמה חודשים לאחר הקמת מזרקת טריטון הסמוכה ב-6 באפריל 1644, הזמין האפיפיור אורבנוס השמיני את ג'ובאני לורנצו ברניני לבנות מזרקה קטנה לשימוש ציבורי. העבודה מומשה באותה שנה, ולכבודו של הלקוח, פוסלו על מזרקה שלוש דבורים, סמל משפחת ברבריני, משפחתו של האפיפיור. המזרקה מורכבת מצדפה עשויה שיש ושלוש הדבורים עשויות שיש גם כן. מימייה יוצאים מפיות שתי הדבורים הצדדיות ואילו מפי הדבורה האמצעית לא זורמים מים. במקור, המזרקה הייתה אמורה להיות שוקת אשר תשקה את הסוסים העוברים ברחוב.

בשנת 1880 פורקה המזרקה משום שהפריעה לתנועה ברחוב והיא הועברה לרובע טסטאצ'יו. כאשר הוחלט בשנת 1915 לבנות אותה מחדש, רוב חלקיה לא נמצאו. העתק הוזמן מהפסל אדולפו אפולוני , מטרוורטין ולא מהשיש המקורי. המזרקה המשוחזרת נחנכה ב-28 בינואר 1916, במיקומה הנוכחי, בפתח ויה ונטו ופיאצה ברבריני.

{| class="wikitable" style="margin-left: auto; margin-right: auto; border: none;"
|+ הכתובת על המזרקה
|-
! scope="col" | עברית
! scope="col" | לטינית
|-
| האפיפיור אורבנוס השמינילאחר שבנה מזרקה עבור העיטור הציבורישל העירבנה גם מזרקה קטנה לרווחת אזרחים פרטייםנבנהבשנת 1644 השנה ה-21 לכהונתו
|
|-
|}

== קישורים חיצוניים ==

== הערות שוליים ==

קטגוריה:רומא: מזרקות
קטגוריה:ג'ובאני לורנצו ברניני